B. Osobitná časť

K §  1
Návrhom nariadenia vlády Slovenskej republiky sa zrušuje nariadenie vlády Slovenskej republiky č. 229/2003 Z. z., ktoré zabezpečilo transpozíciu smernice Komisie 2002/40/ES z 8. mája 2002, ktorou sa vykonáva smernica Rady 92/75/EHS, pokiaľ ide o označovanie elektrických rúr pre domácnosti energetickými štítkami (Mimoriadne vydanie Ú. v. EÚ, kap. 13/zv. 29) a tým sa zabezpečuje súlad s článkom 8 delegovaného nariadenia Komisie (EÚ) č. 65/2014 z 1. októbra 2013, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie rúr na pečenie a odsávačov pár pre domácnosť energetickými štítkami (Ú. v. EÚ L 29, 31.1.2014). 
K § 2 
Navrhované nariadenie vlády Slovenskej republiky je aproximačným nariadením vlády Slovenskej republiky a vykonáva sa ním právne záväzný akt Európskej únie, preto sa v súlade s Legislatívnymi pravidlami vlády SR ustanovuje odkaz na prílohu I, ktorá uvádza Zoznam vykonávaných právne záväzných aktov Európskej únie.
K § 3 
Keďže delegované nariadenie Komisie (EÚ) č. 65/2014 podľa článku 8 zrušuje smernicu Komisie 2002/40/ES k 1. januáru 2015, je potrebné zrušiť nariadenie vlády Slovenskej republiky č. 229/2003 Z. z. k uvedenému dátumu. 
K prílohe
Obsahuje označenie vykonávaného právneho aktu Európskej únie.